**Trillium** — род шматгадовых травяністых раслін сямейства *Melanthiaceae*. Уключае каля 50 відаў, якія растуць у хвойных і шыракалістых лясах Азіі (ад Афганістана да Далёкага Усходу) і Паўночнай Амерыкі. У Расіі растуць 2-3 віды, усё на Далёкім Усходзе. Многія віды роду выкарыстоўваюцца як лекавыя і дэкаратыўныя расліны.

Назва паходзіць ад лац.: trilix — *патройны* і адлюстроўвае той факт, што амаль усе часткі расліны існуюць у патройнай колькасці.

Распаўсюджанне
--------------

Прадстаўнікі роду сустракаюцца ў зонах умеранага клімату на двух кантынентах: у Азіі (7 відаў) і Паўночнай Амерыцы (38 відаў). Відаў, якія растуць на абодвух кантынентах, няма.

Ва ўсходнім паўшар’і расліны сустракаюцца ў Афганістане, на Гімалаях, у Непале і Пакістане, Бірме, Кітаі, на Далёкім Усходзе Расіі (Камчатка, Сахалін, Курылы, Хабараўскі край), у Японіі, Карэі і Тайвані.

У заходнім паўшар’і прадстаўнікі роду растуць на ўсёй тэрыторыі Паўночнай Амерыкі, за выключэннем паўночных субарктычных абласцей і Мексікі. Найбольшая разнастайнасць відаў засяроджана ва ўсходняй частцы Злучаных Штатаў (у штатах Джорджыя, Алабама, Паўночная і Паўднёвая Караліна, Тэнэсі, Вірджынія і Кентукі), у якой расце больш чым 10 відаў роду.

Батанічнае апісанне
-------------------

Шматгадовая травяністая расліна вышынёй не больш за 50 см з кароткім тоўстым карэнішчам.

Сцёблы прамыя са шматлікімі лускападобнымі лістамі пры аснаванні, сцябловыя — сабраны па тры ў калатоўку.

Чашалісцікаў, пялёстак, тычынак і пладалісткоў таксама па тры. Калякветнік складаецца з шасці доляў — трох вонкавых зеленаватых і трох унутраных пялёсткападобных, белых, чырванаватых, цьмяна-жоўтых, больш доўгіх, чым вонкавыя. Кветкі адзінкавыя, белага, зелянява-белага, жоўтага, ружовага або пурпурнага колеру.

Плод — трохгнёздавая зялёная каробачка. Важны паказчык, які дазваляе адрозніць розныя віды роду, — становішча кветкі. У адных відаў кветаножка адсутнічае, кветкі як бы сядзяць на лісці; у іншых кветка размяшчаецца на прамой кветаножцы і звернута ўверх, а ў некаторых кветаножкі ніцыя і кветкі звернутыя да зямлі.

Віды
----

Паводле інфармацыі базы даных *The Plant List*, род уключае 9 відаў:

* Trillium albidum
* Trillium angustipetalum
* Trillium apetalon
* Trillium camschatcense
* Trillium catesbaei
* Trillium cernuum
* Trillium channellii
* Trillium chloropetalum
* Trillium × crockerianum
* Trillium cuneatum
* Trillium decipiens
* Trillium decumbens
* Trillium discolor
* Trillium erectum
* Trillium flexipes
* Trillium foetidissimum
* Trillium govanianum
* Trillium gracile
* Trillium grandiflorum
* Trillium × hagae
* Trillium × komarovii
* Trillium kurabayashii
* Trillium lancifolium
* Trillium ludovicianum
* Trillium luteum
* Trillium maculatum
* Trillium × miyabeanum
* Trillium nivale
* Trillium oostingii
* Trillium ovatum
* Trillium parviflorum
* Trillium persistens
* Trillium petiolatum
* Trillium pusillum
* Trillium recurvatum
* Trillium reliquum
* Trillium rugelii
* Trillium sessile
* Trillium simile
* Trillium smallii
* Trillium stamineum
* Trillium sulcatum
* Trillium taiwanense
* Trillium tschonoskii
* Trillium underwoodii
* Trillium undulatum
* Trillium vaseyi
* Trillium viride
* Trillium viridescens
* Trillium × yezoense

Зноскі
------

1. ↑  Ужываецца таксама назва Пакрытанасенныя.
2. ↑  Пра ўмоўнасць аднясення апісванай у гэтым артыкуле групы раслін да класа аднадольных гл. раздзел «Сістэмы APG» артыкула «Аднадольныя».
3. ↑  *Trillium* (англ.).  The Plant List. Version 1.1. (26 ліпеня 2013). Архівавана з першакрыніцы 6 красавіка 2017. Праверана 6 верасня 2016.

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Britannica (онлайн) · Britannica (онлайн) |
| Таксанамія | EOL · GBIF · iNaturalist · IPNI · IRMNG · ITIS TSN · NCBI · POWO · Tropicos · WFO · Флора Кітая |
| Нарматыўны кантроль | Microsoft: 2777708047 |